CELEX: 32014R0291
Language: lt
Date: 2014-03-21 00:00:00
Title: 2014 m. kovo 21 d. Komisijos įgyvendinimo reglamentas (ES) Nr. 291/2014, kuriuo iš dalies keičiamos Reglamento (EB) Nr. 1289/2004 nuostatos dėl pašarų priedo dekoginato išlaukos ir didžiausios leidžiamosios koncentracijos  Tekstas svarbus EEE

22.3.2014   
            
            
               LT
            
            
               Europos Sąjungos oficialusis leidinys
            
            
               L 87/87
            
         
      KOMISIJOS ĮGYVENDINIMO REGLAMENTAS (ES) Nr. 291/2014
   2014 m. kovo 21 d.
   kuriuo iš dalies keičiamos Reglamento (EB) Nr. 1289/2004 nuostatos dėl pašarų priedo dekoginato išlaukos ir didžiausios leidžiamosios koncentracijos
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
   kadangi:
   
               (1)
            
            
               Reglamente (EB) Nr. 1831/2003 numatyta galimybė leidimo turėtojui pateikus prašymą ir Europos maisto saugos tarnybai (toliau – Tarnyba) pateikus nuomonę keisti leidimą naudoti pašarų priedą;
            
         
               (2)
            
            
               pagal Tarybos direktyvą 70/524/EEB (2) Komisijos reglamentu (EB) Nr. 1289/2004 (3) buvo suteiktas leidimas dekoginatą, priklausantį kokcidiostatų ir kitų vaistinių medžiagų grupei, dešimt metų naudoti kaip mėsinių viščiukų pašarų priedą;
            
         
               (3)
            
            
               leidimo turėtojas pateikė prašymą sumažinti leidime nustatytą išlauką prieš skerdžiant nuo trijų dienų iki nulio ir nustatyti didžiausią leidžiamąją koncentraciją (DLK) gyvūnų, šertų pašarais su tuo pašarų priedu, kepenims – 1,0 mg/kg, inkstams – 0,8 mg/kg, raumenims – 0,5 mg/kg ir odai bei riebalams – 1,0 mg/kg. Prašymui pagrįsti leidimo turėtojas pateikė atitinkamus duomenis;
            
         
               (4)
            
            
               Tarnyba 2013 m. rugsėjo 12 d. nuomonėje (4) padarė išvadą, kad trijų dienų išlauką pakeitus nulio dienų išlauka vartotojų sauga nesumažėtų, o pateikti nauji duomenys patvirtina, kad DLK nustatyti nebūtina;
            
         
               (5)
            
            
               tačiau, kad būtų įmanoma atlikti kontrolę, nutarta, kad tikslinga nustatyti DLK, kurią pasiūlė pareiškėjas;
            
         
               (6)
            
            
               Reglamento (EB) Nr. 1831/2003 5 straipsnyje nustatytos sąlygos įvykdytos;
            
         
               (7)
            
            
               todėl Reglamentas (EB) Nr. 1289/2004 turėtų būti atitinkamai iš dalies pakeistas;
            
         
               (8)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1289/2004 priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. kovo 21 d.
      
         
            Komisijos vardu
         
         
            Pirmininkas
         
         José Manuel BARROSO
         
      
   
   
      (1)  OL L 268, 2003 10 18, p. 29.
   
      (2)  1970 m. lapkričio 23 d. Tarybos direktyva 70/524/EEB dėl pašarų priedų (OL L 270, 1970 12 14, p. 1).
   
      (3)  2004 m. liepos 14 d. Komisijos reglamentas (EB) Nr. 1289/2004 dėl leidimo dešimt metų naudoti pašaruose priedą Deccox®, priklausantį kokciodiostatų ir kitų vaistinių medžiagų grupei (OL L 243, 2004 7 15, p. 15).
   
      (4)  2013 m. EFSA leidinys; 11(10):3370.
   
      PRIEDAS
      Reglamento (EB) Nr. 1289/2004 priedas pakeičiamas taip:
      
         
            „PRIEDAS
            
                        Priedo registracijos numeris
                     
                     
                        Asmens, atsakingo už priedo išleidimą į apyvartą, pavardė ir registracijos numeris
                     
                     
                        Priedas (Prekinis pavadinimas)
                     
                     
                        Sudėtis, cheminė formulė, aprašymas, analizės metodas
                     
                     
                        Gyvūno rūšis arba kategorija
                     
                     
                        Didžiausias amžius
                     
                     
                        Mažiausias kiekis
                     
                     
                        Didžiausias kiekis
                     
                     
                        Kitos nuostatos
                     
                     
                        Leidimo galiojimo terminas
                     
                     
                        Didžiausia leidžiamoji koncentracija (DLK) atitinkamuose gyvūniniuose maisto produktuose
                     
                  
                        Veikliosios medžiagos kiekis mg kilograme visaverčio pašaro, kurio drėgnis yra 12 %
                     
                  
                        
                           Kokcidiostatai ir kitos vaistinės medžiagos
                        
                     
                  
                        E756
                     
                     
                        Zoetis Belgium SA
                     
                     
                        Dekoginatas („Deccox“)
                     
                     
                        
                                     
                                 
                                 
                                    
                                       Priedo sudėtis
                                    
                                    Dekoginatas – 60,6 g/kg
                                    Rafinuotas dezodoruotas sojų aliejus – 28,5 g/kg
                                    Kvietinės pamiltės – q. s. 1 kg
                                 
                              
                                     
                                 
                                 
                                    
                                       Veiklioji medžiaga
                                    
                                    Dekoginatas
                                    C24H35NO5
                                    
                                    Etil-6-decikloksi-7-etoksi-4-hidroksikvinolin-3-karboksilatas
                                    CAS numeris 18507-89-6
                                 
                              
                                     
                                 
                                 
                                    Susijusios priemaišos:
                                    6-decikloksi-7-etoksi-4-hidroksikvinolin-3-karboksirūgštis < 0,5 %
                                    Metil-6-decikloksi-7-etoksi-4-hidroksikvinolin-3-karboksilatas < 1,0 %
                                    Dietil-4-decikloksi-3-etoksianilinometilenmalonatas < 0,5 %
                                 
                              
                                     
                                 
                                 
                                    
                                       Analizės metodas
                                        (1)
                                    
                                    Dekoginato nustatymas pašarų priede, premiksuose ir pašarinėse žaliavose –
                                    atvirkštinių fazių efektyvioji skysčių chromatografija, naudojant fluorescencinį detektorių (RP-HPLC-FL) – EN 16162.
                                    Dekoginato nustatymas audiniuose –
                                    atvirkštinių fazių efektyvioji skysčių chromatografija, sujungta su trigubu kvadrupoliniu masių spektrometru (RP-HPLC-MS/MS).
                                 
                              
                     
                        Mėsiniai viščiukai
                     
                     
                         
                     
                     
                        20
                     
                     
                        40
                     
                     
                        —
                     
                     
                        2014 m. liepos 17 d.
                     
                     
                        1 000 μg dekoginato 1 kg drėgnų kepenų ir drėgnos ordos bei riebalų;
                        800 μg dekoginato 1 kg drėgnų inkstų;
                        500 μg dekoginato 1 kg drėgnų raumenų.
                     
                  
      
      
         (1)  Išsamų analizės metodų aprašymą galima rasti etaloninės laboratorijos svetainėje http://irmm.jrc.ec.europa.eu/EURLs/EURL_feed_additives/Pages/index.aspx“